JUMAL KÕNELEB
Tere ja tore kohtuda taas!
Tere tulemast vaatama saadet "Jumal kõneleb".
Minu nimi on Jan Cedercreuz
ja minuga on alati mu armas abikaasa Joy.
Sellel, 2020 aasta, on Issand öelnud, et keskenduksime armastusele.
Piibel tõesti ütleb, et kui meil oleks ka kõik muu olemas,
aga meil ei oleks armastust, siis oleks kõik muu tühine.
Nii see ongi.
Mille järgi saab maailm aru, et me oleme Issanda jüngrid?
Meie omavahelisest armastusest.
Sellest, et me armastame teineteist.
On tore olla siin kristlikus koolis.
On alati väga tore tulla siia kodusesse paika.
Oleme teinud neid saateid 8 aastat ja iganädalaselt.
Küll ikka aastad veerevad ruttu.
Kuid meie põhitöökoht on siiski siin kristlikus koolis ja lasteaias.
Olgu siinkohal öeldud, et kui keegi soovib siia külla tulla,
siis võtke meiega ühendust.
Võite tulla lihtsalt külla või ka vabatahtlikuks, millal tahes.
Võib tulla koristama, aitama ja olema koos meiega,
nii et tere tulemast!
Kas mäletad,
kui meil olid 21 aastat tagasi siin koolis esimesed talgud? - Mäletan
Saime annetusena suue hulga koolipinke
ja sellest kõik 1998. aastal algaski.
Eelmisel sajandil lausa.
Saime kõik kokku ja ma olin nii üllatunud,
et juba alguses osales nii palju inimesi.
Paljud tahtsid kaasa lüüa.
Lihvisime ja korrastasime neid koolipinke.
Imestasime juba tookord omaenda tahte üle olla kaasas,
aga ka selle üle,
et nii mitme inimese südames põles soov asutada kristlikku kooli.
See oli sisemine leek, mida ei saanud summutada.
See sama leek põleb ka täna ja seda ei saa kustutada.
Seda ei saa kustutada,
kuigi see tundub vahel "hall argipäevana",
aga samas see pole siiski hall.
Ja kuigi olukorrad vahel justkui tõestaks:
"Aeg on uksed kinni panna, sest sel asjal pole mõtet.
Kas te tõesti ei näe, et sel pole mõtet?",
siis ei - kui ikka sisemine tuli põleb, ei saa selle vastu midagi.
See mõjub lastele parimal viisil.
Imeline aga on see, et isegi peale 21. aastat
oleme endiselt arvamusel, et armastus on kõige tähtsam.
Oleme veelgi rohkem sellel arvamusel.
Just see põhitöö lastega,
nende jaoks olemas olemine ja argipäeva toimetused
on see kõige olulisem osa tööst.
Oleme märganud ka seda,
et kui on olemas omavaheline armastus ja üksmeel...
Kui kolleegide vahel on omavaheline armastus ja üksmeel,
kui lapsed on üksmeelsed,
kui kooli ja perede vahel on üksmeel,
siis ei ole tegelikult vahet, millist tööd tehakse.
Siis suudab teha, millist tööd tahes.
Kõik sujub ja on tore, hea on tööle tulla.
Hommikul on turvaline kohale tulla ja päevad on rahulikud ning toredad.
Aga kohe, kui minu ja mõne kolleegi vahele
või kui laste vahel tekib mõni tõrge -
kui minnakse riidu või kahtlustatakse,
siis muutub töötamine kohe raskeks.
Kohe tuleb mängu mingi pinge.
Tekib hirm ja ebakindlus.
"Kuidas nüüd läheb?
Kas kõik on ikka hästi? Kuidas see asi küll korda ajada?"
- Töö kaotab oma maitse.
Ja aja jooksul tekib väsimus ning kurnatus.
Ollakse pettunud.
Kui mõelda meie töö peale,
siis see on päris väljakutsete rohke,
sest meil on majas lapsi 2-aastastest 16-aastasteni.
Paljud lapsed alustavad lasteaias ja käivad meie koolis põhikooli lõpuni.
On päris suur eesõigus
elada nende laste ja nende peredega nii palju aastaid koos.
See tähendab ligi 15 aastat koos nende perega.
Õieti ehk 13 aastat - lapse kasvamise olulisemad aastad.
Selle sisse mahuvad lapse arengus kõik normaalsed kriisiperioodid.
Erinevad kasvuraskused.
Teismeea "imelised" nähtused.
Kõik teismeeaga kaasnevad raskused ja võibolla ka õpiraskused.
Perede elus toimub selle ajaga nii mõndagi rõõmsat ja kurba.
Võib tulla ette lahutusigi ja alkoholi probleeme.
Igasuguseid erinevaid katsumusi,
mis võivad pereelus 15 aasta jooksul ette tulla.
Samamodi ka töötajate pereelus.
Selle aja sisse mahub ka kogu töötaja elukaar.
Oleme siin väga palju aastaid koos ja näeme üksteise elusid.
Selle aja sees võib kellegi ema või isa surra
ja juhtuda muid erinevaid asju.
Selle aja jooksul näeb nii mõndagi
ja saab rakendada seda armastust.
Selle aja jooksul märkab ka, mis on elus lõpuks kõige tähtsam.
Lähedased suhted on ikka need kõige olulisemad.
Lähedased suhted
ja see, et suhtekriisid saaks läbitud ilma suuremate haavadeta.
Ühtlasi on oluline ka lähedane suhe Jeesusega.
Kõik saab alguse suhetest.
Elavast suhtest elava Jumalaga -
see on eduka elu peamine eeldus.
Seepärast me panustamegi sellesse kõige rohkem,
et lapsed juurduks Kristuse armastusse
ja õpiksid Teda tundma.
Sest kui tunned Teda päriselt,
mitte lihtsalt ei tea, mida Ta sinu heaks tegi
ja mida Ta õpetas,
aga kui su süda on Temaga ühenduses,
siis sa ka jaksad ja tuled toime.
Kui on elav ühendus või organism, mille mõte on tegutseda ühiselt
ja teostada koos teistega ühiselt midagi olulist,
siis kõige olulisem asi selleks,
et see paljude inimeste ühendus toimiks,
on just omavahelised suhted.
Head inimestevahelised suhted.
Armastus, mis meie vahel on.
Konkreetsemalt tähendab see seda,
et me naeratame, kui koridoris kohtume,
me austame üksteist, me ei räägi tagaselja halba.
Need on praktilised sammud, kuidas väljendada armastust.
Neid võib harjutada.
Tervitada ja jätta hüvasti.
Küsida, kuidas käsi käib.
Hoolime üksteisest oma kõne ja suhtumiste kaudu
Vaatame üksteisele silma ja naeratame kohtudes.
Need on lihtsad asjad, aga need loovad atmosfääri.
- Meil on lasteaias üks uus töötaja,
kes on imeline inimene selle poolest,
et ta pidevalt teeb seda kõike.
Ta uurib näiteks välja kolleegide sünnipäevad
ja siis lepib me kokaga kokku
ning nad valmistavad salaja midagi vahvat ette.
Ta ostab oma raha eest midagi väikest
ja peab teisi nende sünnipäeval meeles.
See on väike žest, mis teeb südame soojaks.
Jumal tahab, et armastus paistaks välja argipäeva keskelgi.
Rääkisime viimati sellest,
et see peaks esimese asjana paistma välja meie kõnest.
Sest meie keele võimuses on nii elu kui surm.
Me võime sellega väga palju kas lammutada või üles ehitada.
Piibel ütleb: "Ja kui mul oleks prohvetianne
ja ma teaksin kõiki saladusi ja ma tunnetaksin kõike
ja kui mul oleks kogu usk, nii et ma võiksin mägesid teisale tõsta,
aga mul ei oleks armastust, siis poleks minust ühtigi."
Jumal tahab ka, et see tarkus ja arusaamine, mis meil on,
toimiks lähtuvalt armastusest.
Jumala Sõna ütleb 1. Korintlastele 8:1-3:
"Tunnetus teeb suureliseks, aga armastus ehitab."
Kuigi me ka siin koolis õpime paljut, ei oleks me ilma Jumalata siin.
On päris hea olla alandliku suhtumisega.
Filiplastele 1:9-11 ütleb: "Ja ma palvetan,
et teie armastus üha enam ja enam kasvaks tunnetuses
ja kõiksuguses kogemises..."
Et siis, me ei aja teadmisi taga vaid teadmiste pärast
või tarkust taga ainuüksi targaks saamise pärast,
vaid kui me süda on täis armastust,
siis see armastus ise annab meile tunnetust ja teadmisi.
"...et te oleksite puhtad ja laitmatud Kristuse päevani,
täidetud õiguse viljaga, mis tuleb Jeesuse Kristuse läbi,
Jumala kirkuseks ja kiituseks."
Olen märganud, et see on tõesti tõsi.
Armastus teeb targaks.
Armastuse kaudu tekib mõistmine.
Näiteks siin koolis, kui mõnel lapsel on raske.
Armastuse kaudu ma suudan mõista ja tajuda, milles on asi.
Ma märkan seda olukorda ja mõistan,
et pean selle lapse käekäigu kohta küsima.
Ma ei lähe lihtsalt mööda, sest ma näen, et laps on hädas.
Kui laps käitub halvasti, on selleks enamasti mingi põhjus
ja armastus näeb seda.
Armastuse kaudu võime näha ja mõista asju paremini.
Selle asemel, et hakata omas tarkuses ja kõva südmega
kohut mõistma ja käituma inetult.
Armastus on nagu kuldne kesktee. - Seda see on.
See on nagu juhtlõng, mis näitab, kas olen kraavis või tee peal.
See on selline asi, mida peab enesele meelde tuletama,
sest me unustame selle kergesti ära.
Me oleme põnevil uuest infost ja tahame kõigile näidata, mida teame
ja mida oleme õppinud ning kui targad me oleme.
Ma olen põnevil, kui mul on palju usku
ja ma hakkan valju häälega rääkima ning teiste üle domineerima.
Ma tahan, et minu häält oleks kuulda.
Aga on päris hea, kui ülemus räägib armastusest
ja sellest, et tuleb ka teistega arvestada.
- Tasub hingata Issandas.
See on kasulik ka usu küljest,
sest usk võib samuti muutuda soorituseks.
Kuid armastus toob meis ka usku esile.
Galaatlastele 5:6 ütleb: "Sest Kristuses Jeesuses
ei maksa ümberlõikamine ega ümberlõikamatus,
vaid usk, mis on tegev armastuse läbi."
Usk, mis tegutseb armastuse kaudu.
Olen enese puhul märganud, et mu usk Jumalasse ei tule sellest,
et ma olen endale piisavalt kaua Piibliga pähe tagunud.
See tuleb hoopis suhtest.
Ma usun ja loodan Jumala peale, sest ma tunnen ja tean Teda.
Ma tean, et Ta on armastus ja Ta ei jäta mind kunagi hätta.
Tõeliselt vastupidav usk ei tule sellest,
et püüad ennast millegis veenda ja seda enesele korrutada,
vaid usk, mis peab vastu ka siis, kui on tõeliselt raske hetk,
see tuleb armastusest
ja sellest, et sa tunned ja tead, et Jumal on koos sinuga
paistku olukord, milline tahes ja tundugu, kuidas tahes.
Kui rääkisime kõnest, siis soomekeelne Piibel ütleb sedasi:
"Ülalt tulev tarkus ei kõhkle." (eesti keelses: "on erapooletu".)
Kui mul on raske hetk, ma võtan Piibli ja hakkan lugema,
siis korraga Jumal räägib.
Püha Vaim räägib Jumala Sõna kaudu.
On imeline, et Püha Vaim ei kõhkle rääkides.
Tema ei kõhkle. Ta ei kõhkle, kuigi tunneb mind.
Ja kuna Tema ei kõhkle, siis see sünnitab minuski usku.
Mitte see, et püüan ennast veenda, kas loetu on tõde,
vaid kui Issand ise räägib ja Ta ei kõhkle -
kui Tema Vaimu vahendatud sõnum on täis usku,
siis see sünnitab usku ka minus.
Sa võid valida selle, millesse Tema usub.
Sa võid valida selle, mida Tema ütleb,
hoolimata sinu enese hirmust, murest või saamatusest.
Sa võtad selle, mida Ta ütleb ja lähed muudkui edasi.
Kui Ta ütleb: "Ära karda!" ja Ta ei kõhkle selle juures,
siis see sünnitab minus usku ja ma võin hirmul minna lasta.
Oh seda armastust! Armastus on nüüd igal pool.
See tungib isegi usu sisse.
Tõeline ja vastupidav usk on lihtsalt Jumala usaldamine.
See see on. - Usk on hingamine.
Paulus kirjutab: "Ja kui ma kõik oma vara ära jagaksin
ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Kui ma ohverdaksin kogu oma elu ja kõik, mis mul on, Jeesuse eest,
"aga mul ei oleks armastust, siis ma ei saavutaks midagi."
See ei ole eriti populaarne jutt,
sest sageli mõeldakse, et peame ohverdama kõik.
Aga küsimus on rohkem selles, mis motiivil me seda teeme?
See on imeline sõnum.
Armastus toob rahu südamesse.
Armastus toob rahu.
Armastus annab hea enesetunde.
Kui tead, et oled Jumalale kallis,
ei pea sa Talle ka oma tegudega midagi tõestama.
See võtab ära vajaduse midagi tõestada ja saavutada.
Armastus tingib selle, et ka minul endal läheb hästi.
Armastus ei ole armastus, kui ma ise ohverdan kõik,
aga mul endal läheb ikka halvasti, selleks, et kellelgi teisel oleks hea.
Ma ei pea end kurnama ja ohverdama end poolsurnuks.
See ei ole armastus.
Armastus on mõlemapoolne heaolu.
On olemas tee, millel saan teenida Issandat
ja tunda end ka hästi.
See algabki tegelikult sellest, et ma hakkan ennast hästi tundma
ja minus sünnib soov teenida.
Armastuse pärast.
Matteuse 6:33: "Aga otsige esmalt Jumala riiki ja tema õigust,
siis seda kõike antakse teile pealegi!"
Me ei pea ohverdama oma elu isegi mitte raha pärast.
Ma võin usaldada, et andes kogu oma elu Issandale,
Ta ka hoolitseb mu eest.
Liiga paljud inimesed ohverdavad oma elu raha-altarile.
Jumal ei taha, et sa ohverdad oma elu ja põled läbi ühegi asja pärast.
Isegi mitte Tema teenimise pärast.
Liiga paljud pastorid ja jumalasulased põlevad läbi.
Ja ma julgen väita, et selle taustal on sügaval see,
et tahetakse sooritada
ja kardetakse, kas ollakse ikka Jumalale piisav?
"Samas vaja ju kõik inimesed ära päästa!"
Kuid see kutsumine, mis Jumalal on sinu ja minu jaoks,
on just paras me jaoks.
See on rahulik, hea ja sobiv "ike".
Jumal tahab, et teeniksime Teda
armastusest lähtuvalt ja armastuse pärast.
Sellepärast, et armastame Teda ja tahame Teda teenida.
Mitte sellepärast, et Ta meid armastaks.
Sel on tohutult suur vahe.
Ma teenin Teda, sest ma armastan Teda,
mitte sellepärast, et Tema armastaks mind.
See on sõnum, mida tahame sulle täna kuulutada.
Sa võid armastada Jumalat
ja sellest armastusest lähtuvalt teenida Teda armastusega
ja sellest piisab.
Kui armastuses,
siis see sünnitab automaatselt häid tegusid.
Sa ei pea üritama neid kuidagi teha.
Kõik saab alguse armastusest.
Püsigem siis armastuses. Aamen.
Palvetame koos sinuga
Aitäh, taevane Isa, et Sinu armastus kannab head vilja.
Sinu armastus annab meile usku ja lootust.
Sinu armastus annab meile hingamise ja rahu.
Aitäh, Isa, et oleme kõik Sinu armsad lapsed.
Alati.
Me võime teenida Sind armastuse pärast,
sest me armastame Sind,
mitte selle pärast, et Sina armastaksid meid.
Sest Sa armastad meid alati.
Aitäh hingamise ja rahu eest.
Me harjutame armastuses hingamist.
Kuidas tundub, kui oled armastatud?
See paneb lõõgastuma.
Armastus ütleb: "Sinust piisab."
Armastus ütleb, et sa oled hea.
Armastus julgustab
ja tõstab alati üles.
Armastus räägib alati head ja armastuse jutt on alati hea.
Armastus pulbitseb heast
nagu mulisev teekann, mis üle ajab.
Või see on nagu oja, mis muudkui vuliseb.
Kogu aeg pulbitseb head juttu ja positiivsust.
Armastus on positiivse poole peal. Pluss-poolel.
Aitäh, Isa, et Sina oled armastus ja Su armastus ei kustu ega lõppe eal.
See on tingimusteta armastus. See on puhas ja tõeline.
See ei teeskle, vaid on ehtne.
Issand ütleb täna: "Usu, et ma armastan sind.
Usu, et Sa oled armas.
Sellena, kes sa oled.
Sa oled mulle kallis!" ütleb Issand.
Aamen.
- Nii tore on teilt tagasisidet saada. Aitäh kõikidele julgustuse eest!
Üks inimene kirjutas:
"Rõõmustan ikka ja jälle selle üle,
et teie koolist kasvab välja uus seeme selle riigi jaoks.
Seeme, kes usaldab Jumalat."
- Võime uskuda sellesse,
et sellest koolist võrsub neid, kes usaldavad Jumalat.
See ongi peamine ja ainuke asi, mida ma soovin,
et tulevased põlved peale meid usaldaksid Jumalat. - Aamen.
Kui soovid rohkem teada meie koolist ja lasteaiast,
siis võta meiega ühendust.
Ekraanil näed ka meie kodulehekülje aadressi,
kust saab tellida me infolehte ja raamatuid.
Võid tulla tutvuma meie kooli ja lasteaiaga.
Tahame Joyga julgustada sind lööma kaasa.
Tule osale ühel või teisel moel ja tule tutvu tööga koha peal.
Ole koos meiega ehitamas üles tulevast põlve.
See on tõeliselt oluline töö, mille tähtsus kunagi ei kahane.
Aamen.
Selles pimedas maailmas on tore,
et Soomes on telekanal, mis levitab armastuse rõõmusõnumit.
Ka sina võid osaleda selles töös.
Helistades Eesti numbril 900 1770 annetad 10 eurot
ja oledki osaline evangeeliumi levitamises.
Võid kasutada ka kontonumbreid, mida näed peatselt ekraanil.
Ole õnnistatud ja tea, et Jumal on alati koos sinuga.
Aamen.
Tõlge: Meeli ja Marko Martin
Annetustelefon: 900 1770 (hind 10 ) Makse saaja: Taevas TV7 Swedbank EE052200221048388411 SEB pank EE441010220109461019 LHV pank EE747700771004169153